หุ้นดี๊ด๊าตลอดวันปิดบวก12.31 จุด
ตลาดหุ้นวันที่ 10 มิ.ย. ดัชนีปิดที่ระดับ  1,528.55 จุด  เพิ่มขึ้น 12.31 จุด  มูลค่าการซื้อขาย 39,169.17  ล้านบาท
10 มิ.ย. 2556

ตลาดหุ้นวันที่ 10 มิ.ย. ดัชนีปิดที่ระดับ  1,528.55 จุด  เพิ่มขึ้น 12.31 จุด  มูลค่าการซื้อขาย 39,169.17  ล้านบาท 
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า  ตลาดหุ้นปรับตัวขึ้นรับความคลายกังวลเกี่ยวกับมาตรการผ่อนคลายเชิงปริมาณ (คิวอี) ของสหรัฐ ทำให้หุ้นเอเชียและไทยปรับตัวอยู่ในแดนบวก อย่างไรก็ตามตลาดหุ้นเอเชียบางแห่งก็ปิดตัวในแดนลบ ในขณะที่หุ้นไทยยืนบวกได้ ซึ่งต้องติดตามวันพรุ่งนี้ว่าทิศทางต่างประเทศจะเป็นอย่างไร
แนวโน้มวันพรุ่งนี้ มองกรอบแนวต้านดัชนีอยู่ที่ 1,544 และ 1,547 จุด ส่วนแนวรับ 1,520 และ 1,516 จุด โดยแนะนำให้เล่นรอบ เนื่องจากในเดือนมิ.ย.นี้ฝ่ายวิจัยของบริษัทประเมินว่าดัชนียังไม่น่าจะปรับตัวขึ้นสู่ระดับสูงสุดเดิมที่ 1,650 จุดได้
อย่างไรก็ตามตลาดหุ้นไทยในช่วงนี้อาจต้องอาศัยเม็ดเงินลงทุนจากในประเทศ โดยเฉพาะกองทุนทริกเกอร์ฟันด์ที่เปิดขายประชาชนจะเข้ามาซื้อหุ้นในตลาด ทำให้นักลงทุนคาดหวังว่าจะสร้างบรรยากาศในการลงทุนในทางบวกได้
"ถือว่าสัญญาณตลาดหุ้นไทยค่อนข้างดีขึ้น เพราะยืนได้ตลอด ต่างจากวันก่อนหน้าที่มักจะย่อตัวลงต่อเนื่อง"นายชัย กล่าว
ส่วนหุ้นที่มีแรงเก็งกำไรในช่วงนี้มากๆ คือหุ้นที่มีข่าวสนับสนุน เช่น การประมูลบริหารจัดการน้ำ และถัดไปก็จะเป็นหุ้นที่ถูกหรือถอนจากการคำนวณ SET50 SET100 ที่นักลงทุนคงจะนำมาเล่นกันใหม่ หลักทรัพย์ 5 อันดับแรกที่มีมูลค่าการซื้อขายสูงสุด ได้แก่ ITD   มูลค่าการซื้อขาย  2,535.16  ล้านบาท  ปิดที่   8  บาท +0.35 บาท หรือ +4.58%KTB   มูลค่าการซื้อขาย  1,642.73  ล้านบาท  ปิดที่   20.80  บาท -0.10 บาท หรือ -0.48%ADVANC  มูลค่าการซื้อขาย  1,617.17  ล้านบาท  ปิดที่   267  บาท -1 บาท หรือ -0.37%SCB   มูลค่าการซื้อขาย  1,597.53  ล้านบาท  ปิดที่   176 บาท +2.00  บาท หรือ +1.15%KBANK   มูลค่าการซื้อขาย  1,581.72  ล้านบาท  ปิดที่   193.50  บาท -1.50 บาท หรือ -0.77%